CELEX: 62011TN0395
Language: da
Date: 2011-07-26 00:00:00
Title: Sag T-395/11: Sag anlagt den 26. juli 2011 — Elti mod Den Europæiske Unions delegation i Montenegro

24.9.2011   
            
            
               DA
            
            
               Den Europæiske Unions Tidende
            
            
               C 282/35
            
         Sag anlagt den 26. juli 2011 — Elti mod Den Europæiske Unions delegation i Montenegro
   (Sag T-395/11)
   2011/C 282/69
   Processprog: engelsk
   
      Parter
   
   
      Sagsøger: Elti d.o.o (Gornja Radgona, Republikken Slovenien) (ved advokat N. Zidar Klemenčič)
   
      Sagsøgt: Den Europæiske Union, repræsenteret af Den Europæiske Unions delegation i Montenegro
   
      Sagsøgerens påstande
   
   
               —
            
            
               Det fastslås, at sagsøgte har tilsidesat artikel 2 og artikel 30, stk. 3, i direktiv 2004/18/EF (1)
               
            
         
               —
            
            
               Forhandlingsproceduren, der er udført i forbindelse med udbudsproceduren »Support to the Digitalisation of the Montenegrin Public Broadcasting — Supply of equipment, Montenegro« (referencenr. EuropaAid/129435/C/SUP/ME-NP) (EUT 2010/S 178-270613) annulleres, idet sagsøgeren har været udsat for forskelsbehandling og følgelig ikke har kunne rette eller forklare sit bud.
            
         
               —
            
            
               Beslutningen om tildeling af kontrakten i den ovennævnte udbudsprocedure annulleres.
            
         
               —
            
            
               Hvis kontrakten allerede er tildelt, erklæres denne ugyldig.
            
         
               —
            
            
               Subsidiært, hvis kontrakten allerede er gennemført, når Domstolen afsiger dom, eller beslutningen ikke længere kan annulleres, fastslås, at sagsøgte har tilsidesat artikel 2 og artikel 30, stk. 3, i direktiv 2004/18/EF og tilpligtes at betale sagsøgeren et beløb på 172 541,56 EUR i erstatning for det tab, som sagsøgeren har lidt som følge af udbudsproceduren, og
            
         
               —
            
            
               Sagsøgte tilpligtes at betale sagens omkostninger, herunder enhver intervenients sagsomkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført et anbringende.
   
               1)
            
            
               Med dette anbringende gøres gældende, at sagsøgte har tilsidesat artikel 2 og artikel 30, stk. 3, i direktiv 2004/18/EF, idet
               
                           —
                        
                        
                           Oplysningerne, der er relevante for indgivelsen af tilbud, ikke var tilgængelige for alle deltagerne i udbudsproceduren på samme måde og af samme kvalitet.
                        
                     
                           —
                        
                        
                           Den valgte tilbudsgiver fik udleveret oplysninger på en diskriminerende måde, der gav denne en fordel, idet den kunne rette sit tilbud.
                        
                     
                           —
                        
                        
                           Forhandlingsproceduren blev udført på en sådan måde, at sagsøgte påvirkede resultatet af proceduren ved alene at anmode om yderligere oplysninger eller forklaringer fra nogle af deltagerne og dermed tilsidesatte principperne om ligebehandling og gennemsigtighed.
                        
                     
         
      (1)  Europa-Parlamentets og Rådets direktiv 2004/18/EF af 31.3.2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter (EUT L 134, s. 114).